Kuuks ajaks kolis Kaklusklubisse minu hull sõbrants Helen Iirimaalt, Retard numero 1, kes kuulas hispaania keele omandamiseks ohtralt Diego Torrest (üks suurimaid Argentina popstaare), mis teda küll eriliselt ei aidanud. Helen oskas mulle alati paberi peal ideaalselt ära seletada, miks ühte või teist asja ühte või teist moodi hispaania keeles  kasutatakse, aga restoranis pidin ikka mina talle süüa tellima, sest rääkida ta ei julgenud.  Helen tegi mulle süüa ja üritas ka veenda, et Diego on kuul. Sellest sain ma aru alles Eestis, kui hirmus hispaania keele igatsus peale tuli. Helen oli tõeline iirlane, kes vandus nagu vana meremees ja kord nädalas pidi korralikult pidu panema, isegi kui hinge taga polnud sentigi. Kui temaga koos elasime, küsisid inimesed alatasa, miks mul inglise keelt rääkides väike iiri alatoon aktsendis figureerib :)